【分秒在握】走得快，好世界
2024年05月04日 01:00
東網電視
更多新聞短片
「艾莉奧」（左）前仗配黃智弘殺入亞軍。
筆者與友人之間，經常有句笑話，就係比預期熱的馬未必勝出，但比預期冷得多的馬，則多數死火，此中屢見不鮮，剛同三賽事看着臨場賠率，同樣係新勝的「本領非凡」及「大學生」，一匹7.3倍，另一匹則是20倍，兩駒最後皆敗北，而比預期冷得多的「大學生」果然三甲不入跑梗頸四。
套用同一邏輯，今次第7場的「艾莉奧」，放未必贏，但不放就多數輸。看看此駒近5次賽績，其中3仗放頭走，結果均獲亞軍；其餘兩仗稍留跟前列，雖然輸得近，但就三甲不入。其實此駒有時候稍留，未必係刻意為之，而係形勢使然，好似上仗田草1400米，此駒初配艾兆禮孭132磅兼排在13檔，出閘不算慢，但就未夠速度搶前，結果沿途要走三疊望空，結果耗力太多之下，馬匹入到直路已無以為繼。
來到今次，「艾莉奧」換上黃智弘只負123磅，兼且又內移至5檔，客觀條件比上仗好得多，再加上今次同場快馬欠奉，相信此駒毋須消耗太多氣力就可以搶頭，既然條件改善，大有條件反客為主了。
■長風